เรื่องร้องเรียน: เมื่อ 4.9.66 เวลา 08:00-09:00 ที่ในสวนเสรีไทย บึงกุ่ม  ผู้ชายอายุประมาณ 50-55ปี มาเดินออกกำลังกาย แล้วเล่น Fitness Outdoor จากนั้น คงจะเดินเพื่อกลับบ้าน เกิดวูบ ล้มลง ใกล้สะพานในสวน ไม่มีคนช่วยทำ CPR  มีคนช่วยโทรเรียกรถพยาบาลมา ซึ่งมาเร็วพอสมควร  แต่ช่วยชีวิตไม่ทัน เสียชีวิต ขอเสนอให้ รปภ ทุกคนฝึกการทำ CPR และจัดหาอุปกรณ์ AED ติดตั้งไว้ในสวน 2-3 จุดครับ
การดำเนินการของเจ้าหน้าที่: สำนักสิ่งแวดล้อมโดยส่วนสวนสาธารณะ 1 ขอเรียนว่า ผู้ใช้บริการรายดังกล่าวได้รับการช่วยเหลือเบื้องต้นโดยการทำ CPR จากเจ้าหน้าที่รักษาความปลอดภัย พร้อมกับประสานหน่วยกู้ภัยและนำส่งโรงพยาบาล รวมถึงภายในสวนมีการติดตั้งเครื่องกระตุกหัวใจไฟฟ้า (AED) แล้ว จำนวน 1 เครื่อง ทั้งนี้จะขอจัดสรรเพิ่มเพื่อให้มีเพียงพอต่อไป
ความเห็นของผู้แจ้ง: คนที่มาออกกำลังกายคงอบอุ่นใจมากขึ้นครับ ขอขอบคุณมากครับ
พื้นที่: แขวงคลองกุ่ม เขตบึงกุ่ม กรุงเทพมหานคร